SHR วิ่ง 3% นิวไฮรอบ 2 เดือน หลังโชว์ฟอร์ม Q3 พลิกกำไรกว่า 200 ลบ.
SHR วิ่งแรง 3% ราคาแตะ 3.92 บ. ทำจุดสูงสุดในรอบ 2 เดือน หลังโชว์ฟอร์มไตรมาส 3/65 พลิกกำไร 207 ลบ. รับท่องเที่ยวฟื้น หนุนรายได้ขายและบริการเพิ่มขึ้น
SHR วิ่งแรง 3% ราคาแตะ 3.92 บ. นิวไฮรอบ 2 เดือน หลังโชว์ฟอร์มไตรมาส 3/65 พลิกกำไรกว่า 200 ลบ. รับรายได้เพิ่ม
10 พ.ย. 2565

ผู้สื่อข่าวรายงานว่า วันนี้ (10 พ.ย.65) ราคาหุ้น บริษัท เอส โฮเทล แอนด์ รีสอร์ท จำกัด (มหาชน) หรือ SHR ล่าสุด ณ เวลา 10:13 น. อยู่ที่ระดับ 3.92 บาท บวก 0.12 บาท หรือ 3.16% สูงสุดที่ระดับ 3.96 บาท ต่ำสุดที่ระดับ 3.90 บาท ด้วยมูลค่าซื้อขาย 45.53 ล้านบาท

ทั้งนี้ราคาหุ้น SHR ปรับตัวขึ้นสูงสุดในรอบ 2 เดือน นับตั้งแต่ราคาหุ้นอยู่ที่ระดับ 3.96 บาท เมื่อวันที่ 2 ก.ย.65 หลังรายงานงบไตรมาส 3/65 พลิกมีกำไร 207 ล้านบาท จากช่วงเดียวกันปีก่อนขาดทุน 281 ล้านบาท ส่วนงวด 9 เดือนขาดทุน 93.48 ล้านบาท ขาดทุนลดลง 92% จากปีก่อนขาดทุน 1.16 พันล้านบาท
โดย SHR มีรายได้จากการขายและการให้บริการอยู่ที่ 2,362.1 ล้านบาท เพิ่มขึ้นร้อยละ 66.2 จากไตรมาส 3/64 สาเหตุมาจากการฟื้นตัวของภาคการท่องเที่ยว การผ่อนคลายมาตการและความมั่นใจในการเดินทางที่กลับมาในปี 65